**Nu am găsit cuvântul**

*Elbi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

L-am cãutat pe Unul, acela care este

În taine felurite şi purpuri de mãtase

Prin domuri, catedrale, urcând pânã pe creste

În roua dimineţii, când bezna grea plecase

Din slove luminate am încropit icoanã

Pornind sã caut chipul iubirii pe pãmânt

Sã aflu leacul tainic de pus pe orice ranã

Ori semnul toleranţei şi pãcii prin cuvânt

Urcat-am multe trepte, adesea printre lacrimi

Ocean de suferinţe am întâlnit mereu

În lumea-nveşmântatã în lucitore patimi

Nu am gãsit o slovã lãsatã de vreun zeu

Sã vindece tristeţea, sã dea noi sensuri zilei

Şi-acelora ce-n viaţã nimic sfânt nu gãsesc

Sã le cuprindã clipa cu aripile milei

Şi rost sã dea speranţei cã nu-n zadar trãiesc

Doar ceţuri fãrã margini, minciunilor cortinã

Ecrane fulguite de povestiri deşarte

Sub cerul plin de nouri şi veşnic fãrã vinã

Drept unic sens al vieţii...întoarcerea în moarte.